મુંબઈ શેરબજાર ભવિષ્યમાં કોમોડિટીઝમાં ડેરિવેટિવ્ઝ ટ્રેડિંગ શરૂ કરવા ઇચ્છતું હોવાથી શનિવારે મોક ટ્રેડિંગ હાથ ધરવામાં આવશે. બીએસઇમાં નોન-એગ્રીકલ્ચર પ્રોડક્ટ જેવી કે બુલિયન, એનર્જી, મેટલમાં પ્રાયોગીક ધોરણે ટ્રેડિંગ કરવામાં આવશે. એક્સચેન્જ હાલ ઇક્વિટી, ઇક્વિટી ડેરિવેટિવ્ઝ અને કરન્સી ડેરિવેટિવ્ઝમાં ટ્રેડિંગ કરી રહ્યું હોવાથી વર્તમાન પ્લેટફોર્મ કામકાજ માટે સક્ષમ હોવાથી કોમોડિટીઝના ટ્રેડિંગ સરળતાથી અમલી કરી શકાશે એવી આશા છે એમ બીએસઇના એમડી અને સીઇઓ આશિષકુમાર ચૌહાણે જણાવ્યું હતું. એક્સચેન્જને સેબી પાસેથી કોમોડિટીઝ ડેરિવેટિવ્ઝનું ટ્રેડિંગ કરવા માટેની મંજૂરી મળી જતાં હાલ નોન-એગ્રી કોમોડિટીઝમાં તેની શરૂઆત કરાશે. એક્સચેન્જ 1લી ઓક્ટોબરથી સત્તાવાર સોદા શરૂ કરવા ધારે છે. બીએસઈની સાથે એનએસઈને કોમોડિટી ડેરિવેટિવ્ઝ સેગમેન્ટમાં ટ્રેડિંગ શરૂ કરવા માટે સેબીએ મંજૂરી આપી દીધી છે. આ બન્ને એક્સચેન્જ પર 1 ઓક્ટોબરથી ટ્રેડિંગ શરૂ થશે.